《登狼山》
宋代·释元肇

江南见山犹可惜，千里万里行不极。江北见山绝可怜，三峰两峰谩堆积。

平生未识蜀道难，赖此为余双眼碧。真人仙去狼不来，突兀与江相怒射。

寻诗更上最高峰，莫叹能消几緉屐。水光山色只依然，顾我重来鬓非昔。

笑归丘壑横胸臆，别倩东风吹脚力。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。